edisnord/MILQA-question-generation huggingface dataset:
qgen: title: Skizofrénia context: A skizofréniás esetek 40–50%-ában az agyszerkezet finom elváltozásai tapasztalhatók, súlyos pszichotikus állapotban az agy kémiája is megváltozik. Neuropszichológiai vizsgálatokat és agyi képalkotási technológiákat (például MRI és PET) használó, az agyműködés eltéréseit kutató vizsgálatok kimutatták, hogy a különbségek leggyakrabban a homloklebenyek, a hippokampusz és a halántéklebenyek területén lépnek fel. Egyes tanulmányok az agytérfogat csökkenéséről számolnak be a homloklebenyi kéreg és a halántéklebenyek területein; a zsugorodás megfigyelt mértéke kisebb, mint Alzheimer-kór esetén. Nincsenek határozott ismereteink arról, hogy ezek a térfogatváltozások súlyosbodnak-e, vagy már fennállnak a betegség bekövetkezése előtt is. Ezeket a különbségeket neurokognitív deficittel hozzák összefüggésbe, amelyek gyakran kapcsolódnak a skizofréniához. Mivel az idegrendszer megváltozik, felmerült az a javaslat is, hogy a skizofréniára úgy tekintsünk, mint az idegrendszer fejlődési rendellenességeinek együttesére.

Kérdések:
Skizofréniában milyen gyakoriak az agyszerkezet elváltozásai?
Milyen módszerekkel azonosították azokat az agyterületeket, amelyek a normálistól eltérően működnek skizofrénia esetén?
Skizofréneknél melyik agyterületek működése változik meg?
Mely agyterületek térfogata csökken skizofréneknél?
Az agytérfogat a skizofrénia vagy az Alzheimer-kór esetén csökken nagyobb mértékben?
Skizofréniéban az agyterületek térfogatcsökkenése progresszív folyamat?
Mivel korrelál a skizofrénia esetén megfigyelhető csökkent agytérfogat?
Miért merül fel az a hipotézis, hogy a skizofrénia fejlődési rendellenesség?
Milyen kémiai változások történnek a súlyos pszichotikus állapotban lévő skizofrének agyában?
Hogyan lehet neuropszichológiai vizsgálattal azonosítani a skizofréniában károsodott agyterületeket?
Milyen neurokognitív deficitek jellemzőek a skizofréniában szenvedőkre?
Mivel magyarázható a skizofrénia azoknál, akiknek nem változik meg az agyszerkezete?
qgen: title: Skizofrénia context: A glutamát neurotranszmitterek és az NMDA (N-metil-D-aszpartát) glutamát receptor csökkent működése skizofrénia során szintén az érdeklődés középpontjában állnak, döntően azért, mert a skizofréniás betegek boncolása során az agy glutamát receptorainak rendellenesen alacsony szintjét tárták fel, valamint annak a felfedezésnek köszönhetően, hogy a glutamát-gátló szerek – például a fenciklinidin és a ketamin – képesek utánozni az állapottal összefüggő tüneteket és érzékelési-észlelési zavarokat. A csökkent glutamát-funkció kapcsolatban van a homloklebenyt és a hippokampusz működését igénylő tesztek gyenge végrehajtásával, a glutamát pedig károsan hathat a dopamin funkciójára. Mind a dopamin, mind a glutamát szintje összefügg a skizofréniával, és a glutamát rendszer fontos közvetítő (esetleg oksági) szerepet játszhat az állapot kialakulásában. A pozitív tünetek ugyanakkor nem reagálnak a glutamáterg gyógyszeres kezelésre.

Kérdések:
A skizofrénia mely receptorok számának csökkenésével jár?
Milyen neurotranszmittert érzékel az NMDA-receptor?
Mit rövidít az NMDA?
Milyen glutamátgátló szerek léteznek?
Milyen teszteken teljesítenek rosszul a skizofrének?
A glutamát mellett mely másik neurotranszmitter játszik fontos szerepet a skizofréniában?
A glutamát szintjét változtató gyógyszerek milyen hatással vannak a skizofrénia tüneteire?
Hogyan befolyásolhatja a glutamát a dopamin funkciójára skizofréniában?
Miért nem sikeres a skizofrén betegek NMDA-agonistával történő kezelése?
Hogyan gyártják a fenciklinidint?
A skizofrénia negatív tünetein segít a glutamáterg gyógyszeres kezelés?
qgen: title: Skizofrénia context: A skizofrénia az emberek mintegy 0,3–0,7%-át érinti életük valamely pontján, vagyis egy 2011-es adat alapján világszerte 24 millió embert érint. A betegség 1,4-szer gyakrabban jelentkezik férfiaknál, mint nőknél, és jellemzően férfiaknál alakul ki korábban, a 20–28. életév között, míg nőknél 26–32 éves kor között a leggyakoribb. A skizofrénia jelentkezése a gyermekkorban sokkal ritkább, csakúgy, mint a középkorúak és idősek körében. A széles körben elfogadott hiedelem szerint a skizofrénia a világ minden pontján hasonló arányokban jelentkezik, azonban a betegség előfordulásának gyakorisága változó mind országonként, mind helyi és közvetlen környezeti adottságok szerint. A világviszonylatban számított egészségkárosodással korrigált életévek körülbelül 1%-át okozza. A skizofrénia előfordulási arányát a betegség definíciója is befolyásolja: a meghatározásától függően akár háromszoros eltérést is mutathat egyes országok között.

Kérdések:
Milyen gyakori a skizofrénia?
Hány skizofrén él a világon?
Hány skizofrén férfi jut egy skizofrén nőre?
A skizofrénia hány éves korban alakul ki férfiaknál?
Hány éves korban alakul ki a skizofrénia nőkben?
Az egészségkárosodással korrigált életévek hány százaléka köszönhető a skizofréniának?
Mivel magyarázható a skizofrénia előfordulásának variabilitása országok között?
Mely életkorokban ritka a skizofrénia?
Miért gyakoribb a skizofrénia a férfiak körében?
Mi az egészségkárosodással korrigált életév definíciója?
Mekkora mértékben változtat az előfordulási adatokon az, hogy a különböző országok különböző módokon definiálják a skizofréniát?
Miért a fiatal felnőttkorban a leggyakoribb a skizofrénia kialakulása?
Igaz az, hogy a skizofrénia egyre gyakoribb megbetegedés?
Melyik országban a leggyakoribb a skizofrénia előfordulása?
qgen: title: Skizofrénia context: A skizofrénia ezen kezelése a depresszió és a szorongásos zavarok kezelésére kifejlesztett módszereken alapszik. A skizofrén betegeknél a legkorábbi elváltozások a figyelem területét érintik.
A kognitív viselkedésterápia fókuszában a pszichotikus tünetek állnak. A fő cél az, hogy csökkenjen a tünetek által okozott stressz. A pszichotikus élmények egyrészt az információfeldolgozással foglalkozó alapvető folyamatok zavarából, másrészt a szokatlan értékelésekből és ítéletalkotásból fakadnak.
Mint mindannyian, a páciensek is arra törekszenek, hogy értelmet adjanak élményeiknek, tapasztalataiknak. Az ezekre adott magyarázataik és ahogyan élményeiket feldolgozzák, befolyásolják a tünetek kifejlődését és megjelenését. A terápia célja tehát az, hogy hozzásegítsük a pácienseket, hogy megértsék azokat a folyamatokat, melyek befolyásolják gondolataikat és érzelmeiket és így átértékelhessék pszichotikus élményeiket. A terápia magába foglalja a gondolatok és vélekedések azonosítását, a vélekedésekre vonatkozó bizonyítékok újraértékelését. A terápiás célok tehát:
A terápia strukturált és időhatárolt. A terápia hossza 6–12 hónap, heti vagy kétheti ülésekkel, 12–30 ülésben.

Kérdések:
Mely kognitív funkció szenved legelőször károsodást skizofréniában?
Melyik mentális zavarok kezelésére hozták létre a kognitív viselkedésterápiát?
Mi okozza a skizofrének pszichotikus élményeit?
Mi a kognitív viselkedésterápia legfontosabb célja, ha skizofrén páciensről van szó?
Milyen hosszú a kognitív viselkedésterápia skizofrénia esetén?
Hány alkalommal találkozik a skizofrén páciens és a terapeuta kognitív viselkedésterápia során?
Milyen dolgokra fókuszál a kognitív viselkedésterápia skizofrének esetében?
Mire fókuszál a depresszió ellen használt kognitív viselkedésterápia?
Ki fejlesztette ki a kognitív viselkedésterápiát?
Mennyire hatékony a kognitív viselkedésterápia skizofréneknél?
A kognitív viselkedésterápia használata skizofrének esetében gyakori?
qgen: title: Spanyol nyelv context: A spanyol vagy kasztíliai nyelv (spanyolul lengua española vagy castellana, illetve idioma español vagy castellano) a nyugati újlatin nyelvek egyike, közelebbről az indoeurópai nyelvcsalád itáliai ágán az újlatin nyelvek iberoromán csoportjába tartozik. A legtöbb anyanyelvi beszélővel rendelkező újlatin nyelv, az összes nyelv közül pedig – különböző becslések alapján – az első öt között szerepel a világon. Jelenleg 21 ország államnyelve, valamint az ENSZ és az Európai Unió egyik hivatalos nyelve. A spanyol nyelvű irodalom szintén része a nyugati műveltségnek, s ezért, továbbá az amerikai földrész gazdasági jelentősége miatt sokan tanulják ezt a nyelvet.

Kérdések:
Hogy hívják spanyolul a spanyol nyelvet?
Mi a kasztíliai nyelv másik neve?
Az újlatin nyelveknek melyik csoportjába tartozik a spanyol?
Melyik nyelvcsalád tagja a spanyol?
Hány országban hivatalos nyelv a spanyol?
Miért kezd el valaki spanyolul tanulni?
Az EU hivatalos nyelve a spanyol?
Hány nyelv tartozik az iberoromán csoportba?
Hányadik legbeszéltebb nyelv a spanyol a világon?
Melyik országokban hivatalos nyelv a spanyol?
Kik a spanyol nyelvű irodalom legnevesebb képviselői?
Hányan tanulnak spanyolul a világon?
qgen: title: Spanyol nyelv context: Történetileg a spanyol nyelv a Római Birodalom Hispania tartományának északi középső területén beszélt latin nyelvjárások folytatása. A gyarmatosítások korában Amerikában is elterjedt, sőt, Afrikában és Ázsiában is fellelhetőek anyanyelvi beszélők. A nyelv és a nép neve (español, spanyol) – a provanszálon keresztül – a középkori latin Hispaniolus (’hispániai’) szóból származik. A spanyol kevésbé távolodott el a latintól, mint a francia, a különbség inkább az olaszéhoz hasonló; ugyanakkor mássalhangzórendszerében az ismertebb újlatin nyelvekhez képest kialakított néhány újító vonást.
A spanyol – a nyelvterület óriási kiterjedése és a nagy távolságok ellenére – a szakemberek véleménye szerint egységes és viszonylag homogén nyelv. A sztenderd nyelvváltozat Spanyolországban az ó-kasztíliai, Latin-Amerikában a közép-mexikói nyelvjárásra épül.

Kérdések:
A Római Birodalom melyik dialektusából fejlődött ki a spanyol?
Mikor terjedt el a spanyol nyelv Amerikában?
Európán és Amerikán kívül melyik kontinenseken beszélik a spanyolt?
Mi a ,,spanyol" szó eredete?
A spanyol vagy a francia távolodott el jobban a latintól?
Melyik a sztenderd spanyol dialektus?
Latin-Amerikában melyik nyelvjárás számít sztenderdnek?
Mi a Hispanolus szó etimológiája?
Ázsiában hol vannak a spanyol nyelvnek anyanyelvi beszélői?
Hol beszélik a provanszál nyelvet?
A spanyol nyelv fonológiája milyen szempontból számít innovatívnak?
Nagy különbségek vannak a spanyol nyelvjárások között?
Miért az ó-kasztíliai a normatív sialektus Spanyolországban?
Melyik városban beszélik az ó-kasztíliai nyelvváltozatot Spanyolországban?
Mexikóvárosban a közép-mexikói dialektus a domináns?
qgen: title: Spanyol nyelv context: A nyelv korrekt elnevezésének kérdése régóta foglalkoztat mindenkit beszélői körében, és örökös vita tárgyát képezi. Eredetileg csak a „kasztíliai” (castellano) elnevezést használták, mivel a történelmi Ó-Kasztília tartomány latin nyelvjárásából alakult ki, és e területen találták a nyelvjárás első írásos nyomait is. Ezzel szemben a középkori spanyol királyságoknak önálló nyelvjárásaik voltak, legjelentősebbek közülük az aragóniai és az asztúriai–leóni. Mára e nyelvjárások a kasztíliaival szemben visszaszorultak, csupán néhány ezer beszélőjük van, akik valamennyien „kétnyelvűek”, hiszen mind beszélik a hivatalos kasztíliait. A középkori Spanyolország visszahódítása (Reconquista) idejétől a kasztíliai nyelv egyre nagyobb területet nyert, míg végül a 16. században, I. Károly uralkodásának ideje, azaz a spanyol királyságok egyesítése óta egyre gyakrabban használják a nyelvre az español (azaz ’hispániai’) jelzőt mint általánosítást.

Kérdések:
Régen miért a castellano kifejezést használták a spanyol nyelv megnevezésére?
A kasztíliain kívül melyek voltak a legelterjedtebb középkori nyelvjárások az Ibériai-félszigeten?
Hány beszélője van jelenleg az aragóniai nyelvnek?
Mi az a Reconquista?
Mióta használják a spanyol nyelvre az español szót?
Mikor uralkodott I. Károly Spanyolországban?
Miért kétnyelvűek az asztúriai-leóni nyelv beszélői?
Melyik tartomány dialektusából alakult ki a mai spanyol nyelv?
Hogy mondják spanyolul azt, hogy kétnyelvű?
Melyik településen találták a legelső írásos töredéket kasztíliai nyelven?
Mikor volt a Reconquista?
Hol van Aragónia?
qgen: title: Spanyol nyelv context: A nyelv elnevezése beszélőinek körében máig érzékeny társadalmi és politikai kérdés. A nyelvi kisebbségek (katalánok, galiciaiak, baszkok, asztúriaiak, aragóniaiak) ugyanis a megkülönböztető jellegű castellano elnevezést részesítik előnyben, mondván, hogy nemcsak a kasztíliai, hanem az ő nyelvük is spanyolországi nyelvnek minősül, hiszen Spanyolországban beszélik őket is. Éppen ezért az 1978-ban kiadott spanyol alkotmány (Constitución Española) 3. cikkelyének 1. pontjában a castellano megjelölést alkalmazzák:
A spanyol alkotmány – eleget téve mindkét nézetnek – a „kasztíliai spanyol” elnevezést használja, ezzel szemben külföldön mindenütt általános az español megnevezés. A helyzetet bonyolítja még az is, hogy a modern terminológiában a castellano szót a spanyol nyelv mai, Kasztília és León, illetve Kasztília-La Mancha (együttesen a történelmi Kasztília) tartományokban beszélt északi nyelvjárásaira is használják, megkülönböztetésül a déli (andalúz, extremadurai, murciai stb.), szintén kasztíliai nyelvjárásoktól.

Kérdések:
Milyen nyelvi kisebbségek élnek Spanyolországban?
A nyelvi kisebbségek miért használják szívesebben a castellano szót használják a spanyol nyelv megnevezésére?
Mikor adták ki a spanyol alkotmányt?
Mi az a Constitución Española?
Hogy nevezi spanyol alkotmány a spanyol nyelvet?
A latin-amerikaiak hogy hívják a spanyol nyelvet?
A történelmi Kasztília mely modern tartományokra esett szét?
Ki volt Spanyolország királya, amikor kiadták a spanyol alkotmányt?
Mi Kasztília-La Mancha fővárosa?
Andalúziában élnek nem kasztíliai nyelvi kisebbségek?
qgen: title: Spanyol nyelv context: Spanyolországon túl a spanyol gyakorlatilag az amerikai kontinens legtöbb országának hivatalos nyelve – kivétel Kanada (angol és francia), USA (de facto angol, illetve regionálisan spanyol), Brazília (portugál), Suriname (holland) valamint Francia Guyana és Haiti (francia). Az Egyesült Államokban az angol mellett a spanyol a legelterjedtebb nyelv, kivált a déli államokban. Afrikában Egyenlítői-Guinea államnyelve, s egészen az 1970-es évekig a Fülöp-szigeteknek is hivatalos nyelve volt a filippínó (tagalog) és az angol mellett, ahol kreol változata is kialakult (→chabacano nyelv). Összes (anyanyelvi és második nyelvi) beszélőinek száma jelenleg 400 millió körülire becsülhető (az anyanyelvi beszélők száma egy 1986. évi felmérés szerint 322 299 171, második nyelvként használók száma 60 000 000). Ezzel a spanyol a beszélők számát tekintve (a kínai és az angol után) egyes források szerint a harmadik, más források szerint a második helyen szerepel a világ nyelveinek rangsorában. Az alábbi ábrán a spanyol nyelv földrajzi elterjedése és státusza látható.

Kérdések:
Amerika mely országainak nem hivatalos nyelve a spanyol?
Mi Suriname hivatalos nyelve?
Mik a hivatalos nyelvek Kanadában?
Amerikában melyik országban beszélnek portugált?
Melyik afrikai országban hivatalos nyelv a spanyol?
Jelenleg mik a Fülöp-szigetek hivatalos nyelvei?
Hogy hívják a fülöp-szigeteki kreol nyelvet?
Mióta nem hivatalos nyelv a spanyol a Fülöp-szigeteken?
Hány ember beszéli a spanyolt világszerte?
1986-ban hány embernek volt a spanyol az anyanyelve?
Melyik a három legbeszéltebb nyelv a világon?
Miért nem hivatalos nyelv a spanyol a Fülöp-szigeteken?
Hány ember beszél spanyolul az USA-ban?
Hány ember beszél kínaiul a világon?
Hányan beszélik a tagalog nyelvet?
Milyen nyelvek keveredése révén jött létre a chabacano?
Igaz, hogy Haitin történt a futballháború?
Melyik a két legelterjedtebb nyelv az USA-ban?
qgen: title: Spanyol nyelv context: Mindenekelőtt érdemes tisztázni, hogy a hagyományos dialektológia a spanyol nyelv fogalmába beleérti a történelmi aragóniai–navarrai és asztúriai–leóni nyelvjárásokat is a – művelt irodalmi és köznyelv alapjául szolgáló – kasztíliaival együtt. Szűkebb és modern értelmeben azonban a spanyol nyelv csak a Kasztíliában kialakult nyelvváltozatot jelenti, s ennek nyelvjárásait beszélik Spanyolország legnagyobb részén, valamint a Kanári-szigeteken és Latin-Amerika országaiban is. A szakemberek többsége egyetért abban, hogy a kasztíliai spanyol egységes nyelv, ahogy az elismert spanyol dialektológus és akadémikus, Manuel Alvar is említette a Manual de dialectología hispánica című művében:

Kérdések:
A hagyományos dialektológia mit tekint spanyol nyelvnek?
Melyik spanyol nyelvváltozatot beszélik a Kanári-szigeteken?
Ki írta a Manual de dialectología hispánica című könyvet?
Manuel Alvar a 20. században élt?
qgen: title: Spanyol nyelv context: A nyelvjárások főleg kiejtésben és szókincsben (szinte minden országnak megvan a saját szlengje, amelyet spanyolul a jerga ’zsargon’ vagy a modismo szóval illetnek) különböznek egymástól, az alaktani és mondattani eltérések nem jelentősek. A legfontosabb különbségek a két nyelvjáráscsoport között a sziszegő hangok és bizonyos szóközi mássalhangzók (főleg a magánhangzók közötti -d-) ejtésében mutatkoznak. Míg az északi nyelvjárásokban ezeket minden helyzetben „tisztán” kiejtik, addig a déliekben szótag és szó végén sokszor elgyengülnek (azaz alig hallható közelítőhanggá alakulnak) vagy kiesnek. Az egyik legszembetűnőbb sajátossága a déli nyelvjárásoknak a szó- és szótagvégi /s/ gyenge hehezetté alakulása, amely a legnépiesebb területeken teljesen elnémulhat, azonban a művelt köznyelvben és a médiában törekednek az [s] teljes értékű kiejtésére.

Kérdések:
Mit jelent az spanyolul, hogy jerga?
Hogy hívják spanyolul a szlenget?
Miben különböznek a spanyol nyelvjárások egymástól?
Melyik spanyol nyelvjárásokra jellemző a szó- és szótagvégi /s/ hehezetté válása?
Mit jelent az, hogy egy mássalhangzó hehezetté válik?
A spanyol dialektusok észak-déli felosztása Spanyolországban és Amerikában is érvényes?
qgen: title: Spanyol nyelv context: Fontos különbség továbbá, hogy Spanyolország legnagyobb részén az e vagy i előtt a c-vel, illetve a z-vel jelölt hangot az s-től megkülönböztetik: az előbbi zöngétlen interdentális réshangként [θ] realizálódik (mint az angol think szó th-ja), míg a másik a magyar sz-hez áll közelebb (északon erősen palatalizált ejtéssel), míg délen a nyugat-andalúziai nagyvárosokban, a Kanári-szigeteken, valamint egész Spanyol-Amerikában mindkettőt egyformán ejtik a magyar sz-hez hasonló hangértékkel; ezt a fajta nem megkülönböztető kiejtést a spanyol szakirodalom seseo-nak nevezi. Mindkét ejtésmód – a megkülönböztető és a nem megkülönböztető – egyaránt helyes és elfogadott. Spanyolország legdélibb területein, a népi nyelvhasználatban él még az ún. ceceo-ejtés is, amely szintén nem megkülönböztető, csak itt az s is [θ]-ként realizálódik. Ez utóbbi kiejtés tájnyelvi jellegű és beszélőit sokáig hátrányos megkülönböztetés érte; csak napjainkban kezdik elfogadni és a többi nyelvjárással egyenrangúan kezelni.

Kérdések:
Mi az a seseo?
Hol jellemző a seseo?
Mi a zöngétlen interdentális réshang?
Madridban jellemző a seseo?
Hol jellemző a ceceo?
Miben különbözik a seseo-tól a ceceo?
Mióta elfogadott a ceceo?
Angentínában a seseo a jellemző?
Mit jelent az, hogy interdentális?
Egyenlítői-Guineában a seseo vagy a megkülönböztető ejtés a jellemző?
Miért nézik le azokat, akik ceceo-val beszélnek?
qgen: title: Spanyol nyelv context: A déli nyelvjárások között az andalúziai (el andaluz, l’andalú) külön említést érdemel Andalúzia kulturális jelentősége és zenei hagyományai miatt; e nyelvjárásnak nagyobb szerepe volt Latin-Amerika nyelvváltozatainak kialakulásában (bővebben lásd: A spanyol nyelv története). A népies andalúz nyelvhasználatban a legtöbb szó végi mássalhangzót nem ejtik, helyette az előtte lévő magánhangzó változik meg minőségileg vagy mennyiségileg (például cantar [kanˈtaː], cantas/canta [ˈkanta], cantan [ˈkantã], español [eʰpaˈɲoː] stb.), a mássalhangzó előtti l hangot r-nek ejtik (el mundo [erˈmundo], alto [ˈarto] stb.), az s hangot csak szó(tag) elején ejtik ki, máskor gyenge hehezetté alakul, vagy egyáltalán nem hangzik; szintén nem ejtik ki sok esetben a szóközi d hangot. Erre a nyelvjárásra épül sok közép- és dél-amerikai spanyol nyelvváltozat is.
A dél-amerikai nyelvváltozatok közül figyelmet érdemel az Argentínában és Uruguayban beszélt rioplatense nyelvjárás, amelynek jellegzetessége, hogy az y (magánhangzó előtt) és az ll a sztenderd spanyol [ʝ], illetve [ʎ] helyett magyar ’zs’-nek [ʒ] vagy ’s’-nek [ʃ] hangzik.

Kérdések:
Miért kiemelt jelentőségű az andalúz nyelvjárás?
Hogy hívják az andalúz nyelvjárást Spanyolországban?
Melyik nyelvjárásnak volt nagy szerepe Latin-Amerika meghódításakor?
Mik az andalúziai dialektus főbb jellemzői?
Az andalúzok hogyan ejtik mássalhangzók előtt az l-t?
Mikor hallatszik az /s/ hang, ha egy andalúz beszél?
Hol beszélik a rioplatense nyelvjárást?
Mi a rioplatense nyelvjárás legszembeötlőbb jellegzetessége?
Melyik spanyol ajkú ország lakói mondanak a [ʝ] helyett [ʃ]-et?
Andalúziában hogyan ejtik ki azt a szót, hogy español?
Hogy hívják azt a jelenséget, hogy a rioplatense nyelvjárásban [ʃ]-nek ejtik a [ʝ]-t?
Miért volt akkora jelentősége az andalúziai dialektusnak a latin-amerikai spanyol nyelvjárások kialakulásában?
Kik voltak a leghíresebb andalúz zenészek?
Igaz, hogy az andalúzok szó végén nem ejtik az s-t?
Az andalúz nyelvjárásban vannak olyan szó eleji mássalhangzók, amelyeket nem ejtenek ki?
Dél-Amerika melyik részén található Argentína és Uruguay?
Miért hívják az argentin nyelvjárást úgy, hogy rioplatense?
qgen: title: Spanyol nyelv context: A spanyol nyelvjárások között a nyelvtani eltérések szintén nem jelentősek. Az egyik legfontosabb különbség, hogy Spanyol-Amerikában a többes szám második személyű vosotros névmás és az ennek megfelelő igealakok helyett a harmadik személyű ustedes (’önök, maguk’) használatos a ’ti’ jelentésében is (például Spanyolországban vosotros cantáis, szemben a latin-amerikai ustedes cantan alakkal). Ezen kívül Közép- és Dél-Amerika néhány országában elterjedt egyes szám második személyben tú helyett a régies vos névmás használata (a latin vos, ’ti’ alakból), amelyhez (a kijelentő mód jelen idejében, valamint a felszólító mód állító alakjában) külön igealak tartozik (részletes leírás a voseo szócikkben).

Kérdések:
Milyen nyelvtani eltérések vannak a spanyol nyelvjárások között?
Hol használják a vos névmást?
Latin-Amerikában vagy Spanyolországban lehet azt hallani, hogy ustedes cantan?
Honnan ered a spanyol vos névmás?
Mikor különbözik a vos-hoz és a tú-hoz tartozó igealak?
Használják Latin-Amerikában azt a névmást, hogy vosotros?
Mikor volt használatos a vos névmás Spanyolországban?
Miért nincs voseo Spanyolországban?
Miért a vosotros névmást használják Spanyolországban az ustedes helyett?
qgen: title: Spanyol nyelv context: A spanyol nyelv néhány fonetikai–fonológiai sajátossága:
A latin hangsúlyos rövid (nyílt) Ĕ-ből ie, Ŏ-ból pedig ue kettőshangzó lett (TENET > tiene, POPULU > pueblo). Ez nem kizárólagosan a spanyolra jellemző, hiszen megfigyelhető például az olaszban (pl. VENIT > viene, NOVU > nuovo), a franciában (pl. BENE > bien, FOCU > feu) és a románban (pl. FERRU > fier, PORTA > poarta) is.
A magánhangzó előtti F- az örökölt szavak jelentős részében – ma már nem ejtett – h-vá alakult (FACERE > hacer, FILIA > hija), kivétel kettőshangzó előtt (pl. FORTE > fuerte, FUI > fui, FESTA > fiesta) és még néhány szóban (pl. FIDE > fe).
A CL-, FL- és PL- csoportokból a szavak egy részében jésített l lett (CLAMARE > llamar, FLAMMA > llama, PLUVIA > lluvia; kivételek pl. CLARU > claro, FLORE > flor, PLAGIA > playa).
A latin hosszú -LL- és -NN- palatalizálódott (ILLA > ella, ANNU > año).
Egy 16–17. században végbement hangváltozás eredményeként a j és e, i előtt a g a mai spanyolban nem zs-nek vagy dzs-nek, hanem ch-nak hangzik, mint a technika szóban (így például a gente ’emberek’ szónak míg az olaszban „dzsente” [ˈʤente], a spanyolban a „chente” [ˈxente] kiejtés felel meg).

Kérdések:
Milyen hang lett a latin hangsúlyos rövid Ĕ-ből a spanyolban?
A spanyolon kívül melyik latin nyelvekben lett kettőshangzó a latin hangsúlyos rövid Ĕ-ből és Ŏ-ból?
Mi lett a latin magánhangzó előtti F-ekből a modern spanyolban?
Mióta ejtik a spanyolok ch-nak a j-t és az elöl képzett magánhangzót megelőző g-t?
Mi történt a latin hosszú -LL- és -NN- mássalhangzókkal a spanyol nyelv evolúciója során?
A latin F a kettőshangzók elől is eltűnt a spanyolban?
Hogy van a latin CLAMARE szó spanyolul?
Hogy mondják ma románul a latin FERRU szót?
Mit jelent franciául az, hogy feu?
Miért ejtik a spanyolok ch-nak a j-t?
Mit jelent a palatalizálódás?
Milyen morfológiai változások zajlottak a spanyol nyelvben a 16. században?
qgen: title: Spanyol nyelv context: A főnevek neme legtöbbször a végződésből megállapítható. Így általában hímneműek az -o-ra vagy a mássalhangzóra, míg általában nőneműek az -a-ra végződő – viszont mindig nőneműek a -ción, -sión, -xión, -dad, -tad, -tud végződésű – szavak, vannak azonban kivételek (pl. la mano, la labor, illetve el día, el planeta stb.). A melléknév nemben és számban egyezik a jelzett főnévvel. A főnevek és melléknevek többes számának képzése – a nyugati újlatin nyelvekhez hasonlóan – általában -s vagy -es hozzáadásával történik, bizonyos esetekben azonban a többes számú alak megegyezik az egyes számúval.
A személyes névmás kitétele a mondatban mindig opcionális (ahogyan a magyarban is), csak hangsúlyos esetben használatos, mivel az ige ragjából pontosan kiderül a szám és a személy.

Kérdések:
Milyen hanggal szoktak végződni a hímnemű spanyol főnevek?
A -xión végződésű spanyol főnevek milyen neműek?
Hogyan néz ki a spanyol többes szám?
Kötelező használni a személyes névmást spanyolban?
Milyen nemű a spanyol ,,piedad" szó?
Spanyol jelzős szerkezetben a melléknév és a főnév mely morfémái egyeznek meg?
A spanyol főnevek melyik részéből lehet a szó nemére következtetni?
Miért opcionális a személyes névmás kitétele spanyolban?
Minden latin nyelvben van neme a főneveknek?
Mit jelent az a szó, hogy el planeta?
Mi az a személyes névmás?
Melyik európai nyelekben kötelező kitenni a személyes névmást?
qgen: title: Szecessziós építészet Magyarországon context: A magyarországi építészetben a szecesszió jegyei az 1890-es években tűntek fel először, és a századfordulós fénykort követően az 1910-es évek végére, voltaképp az első világháborúval, korszaka lezártnak tekinthető. A stílus legfontosabb hazai mestere Lechner Ödön. Az általa, valamint követői és tanítványai által kifejlesztett és művelt magyaros szecesszió mellett, részben párhuzamosan, a stílusnak többféle irányzata létezett: egyes hazai épületeken megfigyelhető a francia és a belga Art Nouveau, a német Jugendstil, a bécsi kortársak, vagy épp a korabeli skandináv és angol építészet hatása. Lechner elméleti és gyakorlati munkássága a korszak több meghatározó építésze, így Lajta Béla, vagy a Fiatalok csoportjának egyik alapítója, Kós Károly számára is fontos kiindulópontot jelentett.

Kérdések:
Mikorra tehető a szecesszió korszaka Magyarországon?
Mikor jelentek meg az első szecessziój jegyek a magyar építészetben?
Mikor volt a magyar szecesszió fénykora?
Ki volt a magyar szecessziós építészet legnagyobb alakja?
Melyik építészeti stílusban alkotott Lechner Ödön?
A szecesziónak milyen más irányzatai léteztek a magyar változat mellett?
Mely magar építészekre gyakorolt nagy hatást Lechner Ödön?
Milyen építészeti kör alapítója volt Kós Károly?
Miért csak pár évtizedik uralkodott Magyarországon a szecessziós stílus?
Mikor kezdte meg Lechner Ödön a munkásságát?
Milyen szecessziós stílusjegyek jelentek meg először hazánkban az épületeken?
qgen: title: Szecessziós építészet Magyarországon context: Budapest európai összehasonlításban is gazdag szecessziós műemlékekben. Itt találhatók Lechner Ödön legfontosabb munkái: az Iparművészeti Múzeum, a Postatakarékpénztár és a Magyar Földtani Intézet székháza. A korszakra jellemző módon kiváló minőségű anyagokból, összművészeti alkotásként megformált épületek a Gresham-palota, az egykori Parisiana Mulató, a Zeneakadémia, a Gellért Fürdő és Szálloda. A korszak magyar szecessziós építészetének számos emléke áll alföldi és dunántúli városokban, így Szegeden, Veszprémben, illetve a ma a magyar határokon túl található Szabadkán, Nagyváradon és Marosvásárhelyen.

Kérdések:
Mik voltak Lechner Ödön legfontosabb épületei?
Melyik városban van a legtöbb szecessziós épület Magyarországon?
Milyen stílusban épült a Gresham-palota?
Melyik budapesti fürdő épült szecessziós stílusban?
Mely magyarországi városokban vannak kiemelkedő szecessziós épületek Budapesten kívül?
Melyik határon túli magyar városok büszkélkedhetnek szecessziós épületekkel?
Mikor készült el az Iparművészeti Múzeum?
Milyen szecessziós épületek találhatóak Veszprémben?
Ki építtette a Gresham-palotát?
qgen: title: Szecessziós építészet Magyarországon context: Lechner Ödön (1845–1914) – A magyar szecesszió stílusteremtő, nagy hatású mestere. Historizáló tanultságú építészként a francia kora reneszánsz, a magyar népi díszítőművészet és a közel-keleti és indiai architektúra elemeinek ötvözésével hozott létre sajátos formanyelvet. Az előregyártás és a kerámia építészeti alkalmazásának úttörője. Legfontosabb alkotásai Budapesten az Iparművészeti Múzeum, a Magyar Földtani Intézet és a Hold utcai Postatakarékpénztár. Bár komolyabb állami elismerést és katedrát nem kapott életében, óriási hatást gyakorolt a korszak építészetére, elsősorban a fiatal pályakezdőkre. Tanítványai, követői közé sorolható Lajta Béla, Komor Marcell, Málnai Béla, Kőrössy Albert Kálmán, Raichle J. Ferenc, Magyar Ede és még sokan mások.
Spiegel Frigyes (1866–1933) – Az 1890-es évek közepén fiatal, a nyugati fejleményeket nyomon követő építészként az ő épületein jelentkezett először a francia szecesszió hatása, Lechner korai munkáival párhuzamosan. Jelentős munkája az Izabella utcai Lindenbaum-ház. Maison Moderne néven iparművészeti boltot is működtetett.

Kérdések:
Mikor született Lechner Ödön?
Milyen építészeti stílusok elemeit használta Lechner a szecessziós stílusban?
Milyen módszerek úttörő alkalmazása fűződik Lechner nevéhez?
Hol található a Lechner-tervezte Postatakarékpénztár épülete?
Ki tervezte a Földtani Intézet épületét?
Kik voltak Lechner legfontosabb követői?
Ki volt Spiegel Frigyes?
Mi volt Spiegel Frigyes fő alkotása?
Milyen boltot működtetett Spiegel Frigyes építész?
Miért nem kapott Lechner Ödön katedrát?
Hol végezte iskoláit Spiegel Frigyes?
Ismerte egymást személyesen Lechner Ödön és Spiegel Frigyes?
A keleti építészet mely jegyeit használta munkáiban előszeretettel Lechner Ödön?
Az Izabella utca melyik részén található a Lindenbaum-ház?
Hány éves korában halt meg Lechner Ödön?
qgen: title: Szecessziós építészet Magyarországon context: Vidor Emil (1867–1952) – Sokoldalú, számos stílusirányzatban alkotó szecessziós építész. Budapesten, Münchenben és Berlinben tanult, majd Ybl Miklós irodájában dolgozott. Számos lakóházat és bérházat tervezett Budapesten; a Városligeti fasorban felépített Egger-ház a korabeli francia architektúra, míg a Honvéd utcában álló Bedő-ház Archiválva 2011. július 21-i dátummal a Wayback Machine-ben a belga szecesszió és Victor Horta hatását mutatja. Más munkái, így a budapesti Újlipótvárosban emelt Palatinus-házak formálásán a német Jugendstil hagyott nyomot.
Komor Marcell (1868–1944) – Lechner Ödön irányzatának híve, Jakab Dezsővel közös irodája a századforduló legtermékenyebb műhelyei közé tartozik. Munkáik közé tartozik a marosvásárhelyi Közigazgatási Palota, a szabadkai zsinagóga és a városháza, valamint a budapesti Palace Szálloda. Komor az általa alapított Vállalkozók Lapja főszerkesztőjeként évtizedeken át jelentős befolyást gyakorolt a magyar építészeti közéletre is; a harmincas években innen nőtte ki magát a modern architektúra első számú magyar fóruma, a Tér és Forma.

Kérdések:
Mikor született Vidor Emil építész?
Hol végezte Vidor Emil építész az iskoláit?
Melyik magyar építész alkalmazta Vidor Emilt?
Ki tervezte a Városligeti fasorban álló Egger-házat?
Hol vannak a Palatinus-házak?
Mikor halt meg Komor Marcell építész?
Kivel volt építészirodája Komor Marcellnek?
Melyik építésziroda tervezte a szabadkai zsinagógát?
Milyen stílusban alkotott Komor Marcell?
Melyik lapot alapította és szerkesztette Komor Marcell?
Melyik lap volt a magyar építészet első fóruma?
Van Marosvásárhelyen szecessziós épület?
Miben különbözik a belga és a magyar szecesszió?
Mikor alkotott Victor Horta építész?
Milyen épületrészletekre jellemző a Jugendstil a budapesti Palatinus-házakon?
Működik még az 1930-as években alapított Tér és Forma című lap?
Melyik utcában áll a fővárosi Palace Hotel?
qgen: title: Szecessziós építészet Magyarországon context: Lajta Béla (eredetileg Leitersdorfer Béla, 1873–1920) – A századforduló egyik legfontosabb, egyéni hangú és innovatív építésze, nemzetközi rangú alkotó. Budapesten diplomázott, majd külföldi tanulmányutak után eleinte Lechner Ödönnel dolgozott együtt. Rendkívüli tehetsége már ebben az időben, a Lechner hatása alatt készült munkákon megmutatkozott. 1905 után eltávolodott mesterétől; a Malonyai Dezső néprajzkutató számára tervezett pesti villája a korabeli angol építészet formanyelvét magyar népi motívumokkal ötvözte – ez nagy hatást gyakorolt az ifjú Kós Károlyra. Más művein a skandináv építészet hatása mutatkozik meg; az 1908-ban tervezett Parisiana mulató (ma Újszínház) pedig kifinomult anyaghasználatával, díszletszerű homlokzatával már az art déco előfutárának tekinthető. Vas utcai iskolája, illetve a budapesti Szervita téren álló Rózsavölgyi-ház a modern építészet nagy jelentőségű hírhozói. A Salgótarjáni és a Kozma utcai izraelita temetőkben számos síremléke áll.

Kérdések:
Mi volt Lajta Béla születési neve?
Hány évig élt Lajta Béla?
Melyik neves építésszel dolgozott együtt Lajta Béla pályája kezdetén?
Ki volt Malonyai Dezső?
Melyik néprajzkutatónak tervezett villát Lajta Béla?
Hogy hívják ma a Parisiana Mulatót?
Ki tervezte a Vas utcai iskolát?
Hol található a Rózsavölgyi-ház?
Tervezett Lajta Béla síremlékeket?
Hatott Lajta Béla munkásságára a skandináv építészet?
Melyik temetőkben láthatóak Lajta Béla által tervezett síremlékek?
Hol szerezte Lajta Béla építészdiplomáját?
Mikor változtatta meg Lajta Béla a nevét?
Lajta mely épületein látható Lechner Ödön hatása?
Ismerte egymást személyesen Lajta Béla és Kós Károly?
Ki építtette a Parisiana Mulatót?
Mi volt a szakterülete Malonyai Dezső néprajzkutatónak?
Tervezett Lajta Béla Magyarországon kívüli épületeket?
qgen: title: Szecessziós építészet Magyarországon context: Málnai Béla (1878–1941) – Lechner és Lajta tanítványa, 1901-ben diplomázott a Műegyetemen. Haász Gyulával közös műtermében több budapesti bérházat tervezett az első világháború előtti években, amelyek a modern építészet fontos előzményei. A Ház folyóirat kiadójaként és főszerkesztőjeként a hazai építészeti közéletre is jelentős hatást gyakorolt. A két világháború között historizáló, art déco és modern stílusú épületeket is tervezett.
Kós Károly (eredetileg Kosch, 1883–1977) – A Fiatalok csoportosulásának alapító, egyben legnagyobb hatású tagja, az erdélyi, brit és skandináv hatásokat ötvöző nemzeti szecessziós irányzat megteremtője. Legfontosabb munkái közé tartozik Zebegény katolikus temploma, a Fővárosi Állat- és Növénykert számos épülete, a Székely Nemzeti Múzeum és a kolozsvári Kakasos templom. Megnyerte a budapesti Wekerletelep főterének beépítésére kiírt pályázatot, amely neki köszönhetően több építész bevonásával valósult meg. Grafikusként, íróként is jelentőset alkotott.

Kérdések:
Mikor halt meg Málnai Béla építész?
Mikor szerezte meg Málnai Béla a diplomáját?
Kivel dolgozott együtt Málnai Béla?
Milyen folyóiratot szerkesztett Málnai Béla?
Milyen stílusú épületeket tervezett Málnai Béla?
Milyen épületekre szakosodott Málnai Béla?
Mikor született Kós Károly?
Mi volt Kós Károly eredeti neve?
Milyen építészeti irányzatot alapított Kós Károly?
Ki tervezte a zebegényi katolikus templomot?
Melyik kolozsvári templomot tervezte Kós Károly?
Ki volt a Wekerle főterének főépítésze?
Hány bérházat tervezett Málnai Béla és Haász Gyula?
Hol született Kós Károly?
Melyik épületeket tervezte Kós Károly a budapesti állatkertben?
Hol található a Székely Nemzeti Múzeum?
Milyen brit hatások fedezhetők fel Kós Károly munkásságában?
Milyen irodalmi műveket alkotott Kós Károly?
qgen: title: Szecessziós építészet Magyarországon context: A magyar szecesszió meghatározó építészeinek idősebb korosztálya, például Lechner Ödön még historizáló modorban kezdte pályáját. A századforduló idején az építészek jellemzően már a budapesti Műegyetemen szerezték diplomájukat, majd külföldre (jellemzően Bécsbe, Münchenbe, Párizsba, Zürichbe) utaztak gyakorlati tudásért. Hazatérve általában ismertebb, tapasztaltabb mesterek keze alá dolgoztak, amíg össze nem gyűlt a saját iroda nyitásához szükséges tőke és tapasztalat. A századforduló építészműhelyének jellegzetessége az alkotópáros: a két, nevét és tehetségét az irodához adó építészek egyike jellemzően a művészi, a másik az adminisztratív és az üzleti tevékenységekért felelt.
A korban számos külföldi és magyar szaklap segítette az építészek tájékozódását; a legfontosabbak a Vállalkozók Lapja, A Ház, a Magyar Pályázatok (később Magyar Építőművészet). Az 1867-ben alakult Magyar Mérnök és Építész Egylet mellett fontos az 1902-ben létrejött a Magyar Építőművészek Szövetsége.

Kérdések:
Milyen stílusban alkottak eleinte a magyar szecessziót meghatározó első építészek?
Hol szerezték meg építészdiplomájukat a szecesszió nagy magyar mesterei?
Hol kezdték munkájukat a 19. és 20. század fordulóján a magyar építészek?
Miért dolgoztak párban a 20. század elején az építészek?
Általában hová mentek tanulmányútra a magyar építészek a 20. század elején?
Milyen építészeti szaklapok léteztek a huszadik század elején Magyarországon?
Mi lett a Magyar Pályázatok című szaklap későbbi neve?
Mikor alapították a Magyar Mérnök és Építész Egyletet?
Mikor jött létre a Magyar Építőművészek Szövetsége?
Lechner Ödön tervezett historizáló épületeket?
Kik voltak a századforduló leghíresebb magyar építészpárosai?
Mikor változtatták Magyar Építőművészetre a Magyar Pályázatok című lap nevét?
Fennáll még a Magyar Építőművészek Szövetsége 2022-ben?
Ki alapította a Magyar Pályázatok című lapot?
qgen: title: Szecessziós építészet Magyarországon context: Városháza, Kecskemét (1893–1897) – Lechner Ödön és Pártos Gyula pályázatnyertes tervei alapján épült. Lechner Franciaországban töltött éveinek eredményeként a francia kora reneszánsz hatását mutatja, amelyet a tervezők magyar népi motívumokkal tettek változatosabbá. A historizálás és a szecesszió határvonalán álló épület 1911-ben, a kecskeméti földrengésben megrongálódott. A homlokzatot Lechner irányításával állították helyre.
Városháza, Újpest (1898–1900) – Az akkor még önálló településen, Újpesten a városházára kiírt pályázatot Böhm Henrik és Hegedűs Ármin nyerték; a négyzetes alaprajzú, háromszintes, torony nélküli épület kevesebb mint másfél év alatt elkészült. A vakolt és téglával burkolt homlokzatok a Lechner által tervezett kecskeméti városházának a hatását mutatják.
Városháza, Kiskunhalas (1905–1906) – A régi városháza felhasználásával emelt nagyméretű, négy szárnyból álló és a közigazgatási funkciók mellett többek közt színházteremnek, étteremnek, üzleteknek is helyet adó komplexum szecessziós stílusban épült. A többféle színű, höbörcsös vakolattal burkolt homlokzatokat sgraffitoeljárással kialakított ábrázolások díszítik. Építészek: Hikisch Rezső és Kotál Henrik.

Kérdések:
Ki tervezte a kecskeméti városházát?
Hány évig épült a kecskeméti városháza?
Milyen stílusú a kecskeméti városháza?
Mikor volt a kecskeméti földrengés?
Hol volt hazánkban 1911-ben jelentősebb földrengés?
Megsérült a kecskeméti városháza az 1911-es földrengésben?
Ki tervezte az újpesti városházát?
Milyen az újepsti városháza alaprajza?
Hány szintes az újpesti városháza?
Ki tervezte a kiskunhalasi városházát?
Mivel burkolták a kiskunhalasi városházát?
Milyen díszítőelemek láthatók a kiskunhalasi városházán?
Milyen elemek mutatják a francia reneszánsz hatását a kecskeméti városházán?
Mekkora károkat okozott az 1911-es kecskeméti földrengés?
Mi az a höbörcsös vakolat?
Mit ábrázolnak a kiskunhalasi városháza sgraffitói?
Mi az a sgraffito?
Mikor lett Újpest Budapest része?
qgen: title: Szecessziós építészet Magyarországon context: Közigazgatási Palota, Marosvásárhely (1905–1907) – Komor Marcell és Jakab Dezső tervei alapján épült, háromszintes, 60 méter magas toronnyal ellátott komplexum. A vakolt, kevés színes kerámiával burkolt homlokzatú épület képében fontos szerepet tölt be a színes majolikatető. A belsőt eredetileg Róth Miksa műhelyében készült üvegablakok díszítették. A városházának emelt épületben ma a megyei prefektúra és a tanács működik.
Városháza, Szabadka (1906–1912) – A város 1906-ban írt ki pályázatot az új székház tervezésére, amelyet Komor Marcell és Jakab Dezső bécsi barokk stílusú terve nyert meg. Ezt Bíró Károly polgármester javaslatára szecessziós stílusban átdolgozták. Az épület 1910-re, belső dekorációja 1912-re készült el. A négyudvaros épület a maga 16 ezer négyzetméterével a korszak legnagyobb közigazgatási komplexumainak egyike. Tornya 72 méter magasra nyúlik.

Kérdések:
Melyik közigazgatási palotát tervezte Komor Marcell és Jakab Dezső?
Milyen magas a marosvásárhelyi Közigazgatási Palota tornya?
Mik a marosvásárhelyi Közigazgatási Palota legszembetűnőbb díszei?
Ki tervezte a masorvásárhelyi Közigazgatási Palota eredeti üvegablakait?
Milyen intézmények találhatók ma a marosvásárhelyi Közigazgatási Palotában?
Mi volt a Közigazgatási Palota eredeti funkciója Marosvásárhelyen?
Eredetileg milyen stílusúra tervezték a szabadkai városházát?
Ki tervezte a szabadkai városházát?
Ki volt 1906-ban Szabadka polgármestere?
Milyen stílusban épült meg a szabadkai városháza?
Hány udvara van a szabadkai városházának?
Van tornya Szabadkán a városházának?
Melyik országban van ma Marosvásárhely?
Hol gyártották a masorvásárhelyi Közigazgatási Palota majolikacserepeit?
Mennyi idő alatt dolgozták át Komor Marcellék a szabadkai városháza terveit?
Miért akart Bíró Károly szabadkára szecessziós városházát?
Fel lehet ma menni a szabadkai városháza tornyába?
Mi történt a marosvásárhelyi Közigazgatási Palota üvegablakaival?
Hány évig volt Bíró Károly Szabadka polgármestere?
qgen: title: Szecessziós építészet Magyarországon context: Városháza, Kiskunfélegyháza (1909–1911) – Az épületet többszöri sikertelen pályázat után, a város felkérésre Vas József tervei alapján kezdték építeni, akinek váratlan, 1910-es halálát követően Morbitzer Nándor fejezte be a munkálatokat. A Zsolnay-kerámiával gazdagon díszített homlokzatok egyértelműen Lechner Ödön munkásságának hatását mutatják.
Községháza, Poroszló (1910 k.) – a Polgáry István budapesti építész által tervezett községháza a kisebb méretű, de igényes kiképzésű közigazgatási épületek szép példája. Az U alaprajzú, földszintes tömb homlokzatait változatosan rakott nyerstégla burkolat borítja, a hullámzó oromzattal kiemelt középrizalit felett kecses huszártorony áll.
Megyeháza, Kolozsvár (1910) – A Huber József tervei alapján emelt épület gótikus és keleti építészeti elemeket ötvöz magyar népi formakinccsel, letagadhatatlanul Lechner Ödön munkáinak hatására. Eredetileg a Kereskedelmi és Iparkamara székháza volt, 1948 után városházaként is használták.

Kérdések:
Ki tervezte a kiskunfélegyházi városházát?
Mikor halt meg Vas József építész?
Mi díszíti a kiskunfélegyházi városháza homlokzatát?
Ki tervezte a poroszlói városházát?
Milyen alaprajza van a poroszlói községházának?
Mi burkolja a poroszlói községházát?
Milyen tornya van a poroszlói községházának?
Mikor épült a kolozsvári megyeháza?
ki tervezte a kolozsvári megyeházát?
Milyen építészeti stílusok jegyei fedezhetőek fel a kolozsvári megyeházán?
Mi volt eredetileg a kolozsvári megyeháza?
Kinek a hatása érződik a kolozsvári megyeháza épületén?
Miért volt sikertelen többször is a kiskunfélegyházi városháza tervezésére kiírt pályázat?
Miben halt meg Vas József építész?
Mik Morbitzer Nándor legismertebb épületei?
Mi az a középrizalit?
Melyek a gótikus elemek a kolzsvári megyeházán?
Mennyi ideig használták Kolozsváron a megyeházát városházának?
qgen: title: Szecessziós építészet Magyarországon context: Megyeháza, Debrecen (1911–1913) – Budapesti építészek: Bálint Zoltán és Jámbor Lajos tervezhették meg Hajdú vármegye székházát, országos pályázat nyerteseként. A szimmetrikus, háromszintes főhomlokzatot enyhén előrelépő középrizalit uralja, manzárdtetejére ültetett, szecessziós vonalú toronnyal, amelynek csúcsán Árpád fejedelem szobra áll. A sárgás vakolaton a népi öltözködési kultúrát idéző rátétként ülnek a pécsi Zsolnay-porcelángyárban előállított terrakottaelemek, amelyek a nyílászárókat keretezik. A homlokzat síkját a bejárat és az első emeleti erkély „üregei” bontják meg. A stukkódíszes nagyterem ólmozott ablaküvegei Kernstok Károly tervei alapján készültek, Árpádot és a többi honfoglaló vezért ábrázolják.

Kérdések:
Mikor pült a debreceni megyeháza?
Ki tervezte a debreceni megyeházát?
Milyen pályázatot hirdettek Hajdú vármegye székházának tervezésére?
Milyen teteje van a debreceni megyeházának?
Kit ábrázol a debreceni megyeháza tornyán látható szobor?
Hol gyártották a debreceni megyeháza terrakottadíszeit?
Hol van a Zsolnay Porcelángyár?
A debreceni megyeházán hol vannak terrakottadíszek?
Ki tervezte a debreceni megyeháza nagytermének ablakait?
Kit ábrázolnak a debreceni megyeháza ólomüveg ablakai?
Mikor készült el a debreceni megyeháza épülete?
Debrecen Hajdú vármegyéhez tartozott?
Miért Árpád fejedelem díszíti a debreceni megyeháza tornyát?
Miből készül a terrakotta?
Kik voltak Árpád mellett a honfoglaló vezérek?
Milyen tető a manzárdtető?
Melyik műhelyben készültek a debreceni megyeháza ólomüveg ablakai?
Tervezett Jámbor Lajos fővárosi épületeket?
qgen: title: Szecessziós építészet Magyarországon context: A nagy kulturális középítkezések korszaka a millenniumi ünnepségekkel lezárult Magyarországon. Ennek részeként készült el első szecessziós múzeumépületünk, a Magyar Iparművészeti Múzeum és az Iparművészeti Főiskola otthona a budapesti Üllői úton. Lechner Ödön munkája a magyar iparművesség dicsérete, szinte minden részletében magyar mesterek munkája. Építészeti kiképzése a Lechner által kidolgozott formanyelv első, összegező jellegű vívmánya. A múzeum aulájának egyrétegű, fémből készült födéme a maga korában úttörő jelentőségűnek számított; az előregyártható épületelemek tervezésével Lechner nemcsak gyors építkezést tett lehetővé, de korához képest úttörő gondolkodásról is tanúbizonyságot tett.
Az Iparművészeti Múzeum és Lechner hatását a kor számos kulturális épülete mutatja. Magának a mesternek a munkái közül egy másik főmű, a Magyar Földtani Intézet Stefánia úti palotája érdemel említést. Az Iparművészetihez hasonló, a historizáló tradíciókból kiinduló homlokzati kialakításhoz itt ugyancsak szokatlan színek járulnak; a részletek formanyelve már eredetibb, szabadabb, mint az Üllői úton.

Kérdések:
Melyik volt Magyarország első szecessziós műzeumi épülete?
Milyen nemzetiségű mesterek építették a budapesti Iparművészeti Múzeumot?
Ki tervezte az Iparművészeti Múzeumot?
Miből készült az Iparművészeti Múzeum aulájának födéme?
Ki tervezte a Földtani Intézet épületét?
Hol található a Földtani Intézet épülete?
Hol van az Iparművészeti Múzeum?
Használt Lechner Ödön előregyártott elemeket az általa tervezett épületeknél?
Milyen színek dominálnak a Földtani Intézet épületén?
Hol található ma az Iparművészeti Főiskola?
Milyen fémből készült az Iparművészeti Múzeum aulájának födéme?
Miért zárult le a nagy kulturális középítkezések korszaka Magyarországon a millenniumi ünnepségekkel?